《和李商隐无题 其二》
明代·李麟

心事无凭欲话难，几经憔悴怕灯残。东风蝶粉春犹涩，西日蜗濡露易乾。

梦断银河铜漏滴，愁回金屋锁窗寒。临鸾敢谓婵娟误，宫样眉妆八字看。

作者简介：明浙江鄞县人，字次公。工绘画，精于人物，善白描，尤长写貌，自署龙眠后身。中年好释氏，礼僧达观为弟子，遂专画佛像，好佛者竞相收藏。